Michael McClure

Michael Thomas McClure (* 20. október 1932, Marysville, Kansas, USA – † 4. máj 2020, Oakland, Kalifornia) bol americký básnik a dramatik, jeden z predstaviteľov Beat Generation. Vyučoval na „Kalifornskej škole umení a remesiel“ v Oaklande a na Yale University v New Havene.

Životopis
V roku 1953 ukončil štúdium na Wichita State University v Kansase a odišiel študovať antropológiu na University of Arizona v Tucsone. Po roku sa vybral do San Francisca aby sa tam učil maľovať na San Francisco State College.  Práve v tom období sa začalo rozvíjať bítnické hnutie a zapojil sa doň účasťou na povestnej čítačke poézie v Six Gallery. Neskôr, v 1982,  to opísal vo svojej knihe esejí „Letmo o Beat Generation“ (Scratching the Beat Surface).

Jeho prvotinou je zbierka básní Passage z roku 1956.

Okrem dramatickej a poetickej tvorby sa zaujímal o rozširovanie vedomia. Jeho záujem o prírodné psychedeliká sa prejavili v poéme „Peyotová báseň“. 

McClure bol predlohou postavy Pata McLeara v Kerouacovom románe Big Sur.

Povedali o ňom
„Mc Clurovo dielo je v podstate alchymistické: proces zlučovania a transmutácie. Zo zjavných rozporov tela a mysle - mysticizmu a materializmu, spirituality a senzuality, atavizmu a transcendentnosti, energie a štruktúry - básnik kuje novú harmóniu a jednotu, novú celistvosť. McClurove básne, hry a prozaické diela sú záznamom jeho zápasu o osobnú slobodu a jeho rozvíjajúcej sa bioalchymistickej vízie.“ Gregory Stephenson, The daybreak Boys: Essays on the Literature of the Beat Generation

Dielo
McClure predstavoval svoju poéziu na verejných čítačkách, často za sprievodu hudby. Spolupracoval s hudobníkom Rayom Manzarekom, klávesistom skupiny Doors.  Uvádzal koncerty tejto skupiny a bol autorom sprievodného slova. Písal aj vlastné texty songov, takisto prispieval článkami do tlače.  Jeho hudobný text  „Mercedes Benz” naspievala Janis Joplin. Mc Clure publikoval v periodikách ako sú The Rolling Stone, Vanity Fair a L.A. Times and San Francisco Chronicle. 
 Passage (1956), zbierka poézie
 For Artaud (1959), zbierka poézie
 Hymns to St. Geryon and Other Poems (1959), zbierka 
 The New Book/A Book of Torture (1961)
 Dark Brown (1961)
 Meat Science Essays (1963)
 The Blossom; or Billy the Kid (1964)
 The Beard (1965), dráma
 Poisoned Wheat (1965)
 Unto Caesar (1965)
 Love Lion Book (1966)
 Freewheelin Frank (with Frank Reynolds) (1967)
 The Sermons of Jean Harlow and the Curses of Billy the Kid (1968)
 Hail Thee Who Play (1968)
 Muscled Apple Swift (1968)
 Little Odes and The Raptors (1969)
 The Surge (1969)
 Star (1970)
 The Mad Cub (1970), Román
 The Adept (1971), román
 Gargoyle Cartoons (1971)
 The Mammals – includes The Feast, The Blossom; or, Billy the Kid, and Pillow (1972)
 The Book of Joanna (1973)
 Solstice Blossom (1973)
 The Grabbing of the Fairy (1973)
 Rare Angel (1974)
 A Fist-Full (1956–57) (1974)
 Gorf (1974)
 September Blackberries (1974), televízny dokument
 „The Maze“, tv dokument
 The Last American Valentine: Illustrated poems to seduce and destroy – Write Bloody Publishing anthology (2008)
 Mysteriosos and Other Poems (2010)
 Ghost Tantras (2013) ISBN 9780872866270

 Referencie 

 Externé odkazy 
 Oficiálna stránka

 Michael McClure & Ray Manzarek oficiálna stránka 
 Michael McClure's pages at Light & Dust
 Michael McClure Selected Bibliography
 Guide to the Michael McClure Papers 
 Photograph, Michael McClure, 1951, with David Haselwood and Lee Streiff, Wichita, KS
Records of Michael McClure are held by Simon Fraser University's Special Collections and Rare Books

Zdroj

 Beatnici, Marián Andričík, Slovart, 2010, ISBN 978-80-8085-633-5

Kategória:Beat generation
Kategória:Spisovatelia USA
Kategória:Básnici USA
Kategória:Osobnosti z Kansasu